ยุน ยอ-จ็อง

ยุน ยอ-จ็อง (; เกิด 19 มิถุนายน ค.ศ. 1947) เป็นนักแสดงหญิง​ชาวเกาหลี​ ที่มีผลงานการแสดงภาพยนตร์และละครโทรทัศน์ต่อเนื่องยาวนานกว่า 50 ปี เธอได้รับรางวัลทางการแสดงหลายรางวัลรวมทั้ง รางวัลออสการ์, แซกอวอร์ดส, รางวัลแบฟตา และ อินดิเพนเดนต์สปิริตอะวอดส์

ยุน ยอ-จ็อง มีชื่อเสียงในระดับนานาชาติจากการแสดงในภาพยนตร์เรื่อง มินาริ (ค.ศ. 2020) ซึ่งทำให้เธอเป็นชาวเกาหลีคนแรกที่ได้รับรางวัลแซกอวอร์ดส, อินดิเพนเดนต์สปิริตอะวอดส์, รางวัลแบฟตา และ รางวัลออสการ์ สาขานักแสดงสมทบหญิงยอดเยี่ยม โดยเธอเริ่มมีผลงานการแสดงเป็นครั้งแรกในช่วงปลายยุคคริสต์ทศวรรษ 1960 ในฐานะนักแสดงหญิงหน้าใหม่มากฝีมือในวงการละครโทรทัศน์ของประเทศเกาหลีใต้ และมีชื่อเสียงโด่งดังมาจากการแสดงภาพยนตร์เรื่องแรกของเธอคือ ​Woman of Fire (ค.ศ. 1971) ที่ทำให้เธอได้รับรางวัลมากมายภายในประเทศ จากนั้นเธอได้แต่งงานกับ โช ย็อง-นัม นักร้องชาวเกาหลีใต้ และอำลาวงการบันเทิงไปใช้ชีวิตอยู่ที่สหรัฐอเมริกา​ในปี 1974 ก่อนจะหวนกลับมาแสดงภาพยนตร์และละครโทรทัศน์อีกครั้งในช่วงยุคคริสต์ทศวรรษ 1980 โดยนอกจากภาพยนตร์เรื่อง มินาริ ที่ทำให้เธอได้รับรางวัลออสการ์แล้ว เธอยังมีผลงานภาพยนตร์เรื่องอื่นๆในอดีตที่ประสบความสำเร็จเช่น รัก แลก ปรารถนา​ (ค.ศ. 2003), แรงปรารถนา..อย่าห้าม​ (ค.ศ. 2010), เงินบาป สาปเสน่หา (ค.ศ. 2012), เดอะแบคคัสเลดี้ (ค.ศ. 2016) และ คาโนล่า คุณยายกเยชุน (ค.ศ. 2016) 

นอกจากผลงานในการแสดงภาพยนตร์แล้ว ยูน ยอ-จอง ยังมีผลงานการแสดงในละครโทรทัศน์​ที่ได้รับความนิยม เช่น Men of the Bath House (ค.ศ. 1995), กึมซุน ลุ้นหัวใจให้รักเธอ (ค.ศ. 2005), Daughters-in-Law (ค.ศ. 2007), สะใภ้จอมแสบ (ค.ศ. 2012) และ แก๊งคุณยายกับชีวิตอลหม่าน (ค.ศ. 2016) โดยในปี ค.ศ. 2021 เธอมีผลงานการแสดงทางละครโทรทัศน์ที่เผยแพร่ทางแอปเปิลทีวี+​ เรื่อง Pachinko ที่เธอแสดงร่วมกับ อี มิน-โฮ

ผลงานการแสดง

ภาพยนตร์

อ้างอิง

บุคคลที่เกิดในปี พ.ศ. 2490
นักแสดงหญิงชาวเกาหลีใต้
บุคคลที่ยังมีชีวิตอยู่
นักแสดงภาพยนตร์หญิงชาวเกาหลีใต้
นักแสดงละครโทรทัศน์หญิงชาวเกาหลีใต้
นักแสดงสมทบหญิงยอดเยี่ยม รางวัลออสการ์